Turkiya va Ukraina prezidentlari Rajab Toyib Erdo‘g‘an va Pyotr Poroshenko ikki davlat o‘rtasidagi stragetik hamkorlik masalalarini muhokama qilishdi. Bu haqda Ukraina prezidenti matbuot xizmati ma’lum qildi. "Tomonlar ikki davlat o‘rtasida stragetik hamkorlikni chuqurlashtirish maqsadida barcha sa’y-harakatlarni davom ettirish istagini bildirishdi. Ikki davlat yetakchisi shuningdek energetika sohasida hamkorlikni rivojlantirish masalalarini alohida muhokama qilishdi", deyilmoqda xabarda. Bundan tashqari, Poroshenko "Ukraina Turkiyaning qonunan saylangan prezidenti va hukumatini qo‘llab-quvvatlashini tasdiqladi". Ukraina prezidenti Turkiya sharqida yuz bergan teraktlar yuzasidan hamdardlik bildirdi.